ΓΡΑΠΤΗ ΕΡΩΤΗΣΗ P-1662/01

υποβολή: Jos Ribeiro e Castro (UEN) προς το Συμβούλιο

(1 Ιουνίου 2001)

Θέμα: Ανασφάλεια στη Νότια Αφρική. Δολοφονίες μελών της πορτογαλικής κοινότητας

Ο τρόπος με τον οποίο δόθηκε τέλος στο καθεστώς του απαρτχάιντ στη Νότια Αφρική, ολόκληρη η διαδικασία της μετάβασης και της λειτουργίας των δημοκρατικών θεσμών τα τελευταία χρόνια έτυχαν γενικής αναγνώρισης σε παγκόσμια κλίμακα και η μεγάλη αίγλη της προσωπικότητας του Nelson Mandela προκάλεσε το θαυμασμό και την εκτίμηση της αξίας του, που οπωσδήποτε δεν αμφισβητείται.

Ωστόσο, τα τελευταία χρόνια, ένα κλίμα εγκληματικής βίας που σχετίζεται προφανώς με σοβαρά κοινωνικά προβλήματα, διαταράσσει σοβαρά την νοτιοαφρικανική κοινωνία και πλήττει με ιδιαίτερη οξύτητα μέλη της πορτογαλικής κοινότητας που κατοικούν εκεί και εκμεταλλεύονται κυρίως μικρά εμπορικά καταστήματα.

Το περασμένο Σαββατοκύριακο δολοφονήθηκε, αυτή τη φορά στο Καιηπτάουν, ένας ακόμη πορτογάλος έμπορος, ο Noel Bernardo Nunes, 65 ετών ο οποίος διέμενε επί 40 χρόνια στη Νότια Αφρική. Από την αρχή του χρόνου ο αριθμός των δολοφονηθέντων πορτογάλων ανέρχεται σε δώδεκα και σύμφωνα με ανακοινώσεις του Τύπου τα τελευταία τέσσερα χρόνια 388 Πορτογάλοι έπεσαν θύματα αυτής της εγκληματικής βίας, με ιδιαίτερη ένταση στην περιοχή του Γιοχάνεσμπουργκ.

Η δικαιολογημένη ανησυχία που προκάλεσαν τα γεγονότα αυτά στην πορτογαλική κοινότητα την οδήγησαν πριν από μερικούς μήνες σε διαμαρτυρίες για την απόκτηση κατάλληλης προστασίας. Ωστόσο, μία σειρά παρεξηγήσεων και η λανθασμένη εντύπωση ενός μέρους της νοτιοαφρικανικής κυβέρνησης μετέτρεψαν την πρωτοβουλία αυτή σε λυπηρή αντιπαράθεση. Το θέμα είναι φυσικά πολιτικά ευαίσθητο, παρότι σημασία έχει να ληφθούν αποτελεσματικά μέτρα για να προστατεύεται η ασφάλεια και η ζωή των ανθρώπων.

Οι πορτογάλοι αυτοί πολίτες είναι επίσης πολίτες της Ευρωπαϊκής Ένωσης, η οποία είναι σε θέση να μεσολαβήσει στις νοτιοαφρικανικές αρχές και να προσφέρει την απαραίτητηποστήριξη.

Το Συμβούλιο ερωτάται κατά πόσον παρακολουθεί την κλιμάκωση της εγκληματικής βίας στη Νότια Αφρική που είχε ως θύματα τόσους πορτογάλους και προκάλεσε δικαιολογημένη ανησυχία. Σε ποια διαβήματα έχει προβεί ή πρόκειται να προβεί το Συμβούλιο στην νοτιοαφρικανική κυβέρνηση·

Απάντηση

(21 Νοεμβρίου 2001)

Σε απάντηση της ερώτησης του αξιότιμου κ. βουλευτή, το Συμβούλιο μπορεί να επιβεβαιώσει ότι παρακολουθεί την κατάσταση και θα συνεχίσει να το πράττει όσον αφορά την αύξηση των εγκλημάτων βίας στη Νότιο Αφρική. Όπως αναμφίβολα γνωρίζει ο αξιότιμος κ. βουλευτής, η αύξηση των εγκλημάτων βίας στη Νότιο Αφρική αποτελεί γενικό πρόβλημα που επηρεάζει όλες τις φυλές, εθνικότητες και κοινωνικές τάξεις πουπάρχουν στη χώρα και όχι μόνο τα μέλη της πορτογαλικής κοινότητας. Η Νότιος Αφρική, εντούτοις, είναι ανεξάρτητη χώρα με δημοκρατικά εκλεγμένη κυβέρνηση και το Συμβούλιο παραμένει πεπεισμένο ότι οι αρχές της Νοτίου Αφρικής κάνουν ό,τι είναι δυνατό για να ελέγξουν αυτή τη δυσάρεστη κατάσταση στη χώρα με παράλληλο σεβασμό των ανθρωπίνων δικαιωμάτων.

Το Συμβούλιο είναι πάντως επίσης ενήμερο για τη δύσκολη οικονομική κατάσταση στην οποία βρίσκεται η Νότιος Αφρική και κατά συνέπεια χρηματοδοτεί εδώ και πολλά χρόνια το Ευρωπαϊκό Πρόγραμμα για την Ανασυγκρότηση και την Ανάπτυξη (ΕΠΑΑ), το οποίο περιλαμβάνεται στα μεγαλύτερα αναπτυξιακά προγράμματα που χρηματοδοτεί η ΕΕ για συγκεκριμένη χώρα. Ανάμεσα στα πολλά προγράμματα που χρηματοδοτεί η ΕΕ βάσει του ΕΠΑΑ, αρκετά αποσκοπούν στη βελτίωση των κοινωνικώνπηρεσιών στη Νότιο Αφρική, όπως βελτίωση τηςγειονομικής περίθαλψης, βελτίωση των συνθηκών στέγασης και καταπολέμηση των προβλημάτων που προκαλούν τα ναρκωτικά. Ένα από τα προγράμματα επίσης αποσκοπεί στην ενίσχυση των δυνατοτήτων και της θεσμικής ανάπτυξης τωνπηρεσιών της νοτιοαφρικανικής αστυνομίας. Μέσω αυτών των θετικών δράσεων, η ΕΕ αποβλέπει στη βελτίωση της ποιότητας ζωής στη Νότιο Αφρική, μειώνοντας έτσι το επίπεδο της βίας.